Comencen les obres de reurbanització del barri l'Olivar d'Alaquàs
20/01/2009

# Comencen les obres de reurbanització del barri l'Olivar d'Alaquàs

*   20/01/2009
*   [Imprimir](#)
*   Compartir
*    https://www.alaquas.org/documento.asp?id\_do=11171

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11171%2F0&title=Ajuntament%20d%27Alaqu%C3%A0s.%20Premsa.Comencen%20les%20obres%20de%20reurbanitzaci%C3%B3%20del%20barri%20l%27Olivar%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11171/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11171/20012009pau2_amaryllis_doble_bolardo__Form_4.jpg)](https://www.alaquas.org/ficheros/documentos/2009/2/11171/20012009pau2_amaryllis_doble_bolardo__Form_10.jpg "<a href='https://www.alaquas.org/ficheros/documentos/2009/2/11171/20012009pau2_amaryllis_doble_bolardo__Form_10.jpg' target=_blank><i class='fa fa-external-link' aria-hidden='true'></i>.Comencen les obres de reurbanització del barri l'Olivar d'Alaquàs</a>")

L'Ajuntament d'Alaquàs inverteix 5,8 milions d'euros en la reforma integral d'aquesta zona de la ciutat. La intervenció inclou la millora de l'enllumenat públic, la renovació del paviment, la modernització de la xarxa hidràulica, de clavegueram, de cablejat elèctric i de telecomunicacions

El dilluns 19 de gener han començat les obres de reurbanització integral del barri l'Olivar d'Alaquàs, un compromís adquirit per l'Ajuntament d'Alaquàs amb els veïns i veïnes d'aquesta zona i que té com a objectiu millorar i condicionar aquest barri que constitueix una part important del centre històric de la ciutat. L'acta de l'inici d'obres ha estat signada aquest mateix matí.

La primera fase de les obres durarà aproximadament 18 mesos i suposarà un canvi d'imatge radical per aquesta zona residencial de vivendes unifamiliars en la que predominen les edificacions de poca altura i els carrers peatonals.

En aquesta intervenció urbanística, en la que l'Ajuntament d'Alaquàs invertirà aproximadament 5,8 milions d'euros a càrrec del Pla Director d'Aigües, destaquen diverses actuacions com la renovació de l'enllumenat públic i la instal·lació de més punts de llum; l'aconseguiment de més espais per al ciutadà; la modernització de la instal·lació de la xarxa d'aigua potable per millorar l'abastiment dels veïns i la instal·lació de pluvials per evitar inundacions; la substitució de la xarxa de clavegueram actual per una nova per millorar la infraestructura i la canalització i el cablejat de la xarxa elèctrica tant de baixa com d'alta tensió.

Per millorar la imatge integral del barri i fer d'aquesta zona un espai més còmode i habitable, l'actuació preveu la dotació de nous elements de mobiliari urbà com bancs, papereres i bol·lards que canviaran la fisonomia i aspecte de tots els carrers.

Les obres abarquen la pràctica totalitat del barri, que inclou els carrers Indústria, Colón, Carretera d'Aldaia, Doctor Barberà, Salvador, Mare de Déu de l'Olivar, Sant Francesc, Tribunal de les aigües, Castelló, Sant Caietà, Sant Josep, Benlliure, Sant Jeroni, Sant Hipòli, de l'Arbre, Santa Cecília i Plaça dels Ollers.

Tal i com ha vingut realitzant l'Ajuntament d'Alaquàs en anteriors projectes de reforma, el Consistori posarà a disposició de les persones que viuen a aquesta zona un Inspector de la Policia Local que coordinarà l'activitat diària de l'obra amb les necessitats del veïnat. A més, una comissió de seguiment supervisarà els treballs perquè es complisquen tots els criteris i necessitats exigides pels veïns i veïnes.